system
Răspunde în limba română, în stilul Wikipedia, cat mai corect gramatical.
user
Ce poți relata despre John Lasseter?
assistant
John A. Lasseter (n. 12 ianuarie 1957, Hollywood, California) este un animator american, director de creație al studiourilor Pixar. Mulți l-au supranumit „noul Walt Disney”.

Lasseter este membru fondator al companiei Pixar, unde supraveghează toate peliculele de animație produse de acest studio, în calitatea sa de producător executiv. În plus, a regizat filme ca Mașini, Mașini 2, Toy Story, Aventuri la firul ierbii, Toy Story 2 și Toy Story 3. În 1988, scurtmetrajul său Tin Toy a fost distins cu premiul Oscar al Academiei Americane de Film de la Hollywood.

Lasseter a începutul animația în studiourile Disney, după care a plecat la Industrial Light and Magic (studiourile lui George Lucas), din care s-a format ulterior Pixar. A revenit la Disney ca director de creație al companiei, în urma acordului de vânzare-cumpărare a companiei Pixar către gigantul animației tradiționale, încheiat în aprilie 2006. Lasseter este de asemenea consilier de creație pentru Walt Disney Imagineering, unde contribuie la desenarea atracțiilor pentru parcurile tematice Disney din întreaga lume, raportându-se direct lui Bob Iger, directorul Disney.

Lasseter a absolvit California Institute of the Arts, unde și-a cunoscut viitorul coleg, Brad Bird. Prima sa slujbă la Disney a fost cea de căpitan al atracției Croaziera Junglei din Disneylandul din Anaheim.

Note

Legături externe 

  /  Profil John Lasseter - the Internet Movie Database
  Richard Verrier y Dawn C. Chmielewski, Fabled Film Company May Get a Reanimator, Los Angeles Times, 25 ianuarie 2006
  Interviu Fortune Magazine cu John Lasseter - include informații de natură biografică

Nașteri în 1957
Animatori
Regizori americani
Hollywood Walk of Fame
Oameni în viață